Ozzy Osbourne

Ozzy Osbourne (f. John Michael Osbourne 3. desember, 1948 í Aston, Birmingham, Englandi, d. 22. júlí 2025) var enskur tónlistarmaður. Hann var  söngvari áhrifamiklu þungarokksveitarinnar Black Sabbath. Einnig átti hann árangursríkan sólóferil.

Þegar Osbourne heyrði í Bítlunum á táningsaldri vaknaði löngun í honum að verða rokkstjarna. Hann hætti í skóla 15 ára gamall og vann fyrir sér sem m.a. verkamaður og í sláturhúsi. Osbourne var í hljómsveit með Geezer Butler árið 1967 sem hét Rare Breed og síðar svaraði hann auglýsingu Tony Iommi og Bill Ward sem vantaði söngvara í hljómsveit. Piltarnir fjórir stofnuðu fyrst hljómsveitina Polka Tulk sem spilaði blúsrokk, nafnið breyttist síðar í Earth og loks í Black Sabbath árið 1969 (vegna þess að önnur hljómsveit hét einnig Earth).

Osbourne var rekinn úr Sabbath árið 1977 fyrir óreglu en kom svo aftur fyrir plötuna Never Say Die en var rekinn aftur árið 1979. Hann giftist dóttur umboðsmanns Sabbath, Sharon Arden og hún varð umboðsmaður Osbournes síðar meir þegar hann hóf sólóferil og skipulagði einnig þungarokkshátíðina Ozzfest. Gítarleikari Ozzy, Randy Rhoads, sem var á 2 fyrstu sólóskífum hans, lést í flugslysi árið 1982. Lengst af var gítarleikarinn Zakk Wylde með Ozzy í sólóhljómsveit hans.

Eftir aldamót voru hjónin ásamt tveimur börnum sínum þátttakendur í raunveruleikaþættinum The Osbournes. Árið 2009 gaf Osbourne út sjálfsævisöguna I Am Ozzy. Osbourne eignaðist 3 börn með Sharon og átti 2 börn af fyrra hjónabandi. Hann glímdi við vímuefnafíkn í gegnum árin. 

Árið 2020 tilkynnti Osbourne að hann hefði verið greindur með Parkinsons. Ozzy Osbourne reveals Parkinson's disease diagnosisBBC. Skoðað 21. janúar 2020 Sama ár gaf hann út plötuna Ordinary Man, þar sem hann söng dúett með Elton John í titillaginu og heimildamyndin The Nine Lives Of Ozzy Osbourne kom út.

Í byrjun árs 2023 ákvað Osbourne að hætta að koma fram á tónleikum eftir að hafa glímt við heilsufarsvandamál og lent í slysi sem skaðaði mænu hans. Ozzy Osbourne has retired from touring Louder Sound, 1/2 2023
Hann fékk stuttu síðar Grammy-verðlaun fyrir bestu þungarokksplötu fyrir  Patient Number 9.

Árið 2025 ákvað hann, ásamt upprunalegu meðlimum Black Sabbath að koma fram í síðasta skipti í heimaborg þeirra, Birmingham. Ozzy Osbourne can't walk, Black Sabbath farewell tour Far out magazine, 6. febrúar, 2025
Aðeins rúmum tveimur vikum síðar lést Osbourne. Ozzy Osbourne died  Louder Sound, sótt 22. júlí 2025

 Sólóskífur 
 Stúdíó plötur 
 Blizzard of Ozz (1980)
 Diary of a Madman (1981)
 Bark at the Moon (1983)
 The Ultimate Sin (1986)
 No Rest for the Wicked (1988)
 No More Tears (1991)
 Ozzmosis (1995)
 Down to Earth (2001)
 Black Rain (2007)
 Scream (2010)
 Ordinary Man (2020)
 Patient Number 9 (2022)
Ábreiðuplata
 Undercover (2005)

 Tónleikaskífur 
 Speak of the Devil (1982)
 Tribute (1987) 	
 Just Say Ozzy (1990) 	
 Live and Loud (1993)	
 Live at Budokan (2002)
 Ozzy Live (2012)

Hljómsveit Ozzys - Síðasta liðskipan
Ozzy Osbourne – Söngur (1979–2025)
Zakk Wylde – Gítar (1987–1992, 1995, 1998, 2001–2004, 2006–2009, 2017–2025)
 Mike Inez – Bassi (1989–1992, 1996, 1998, 2025)
Adam Wakeman – Hljómborð, gítar (2004–2025)
Tommy Clufetos – Trommur (2010–2025)

Aðrir meðlimir
Listinn er ekki tæmandi
 Randy Rhoads - Gítar (1979-1982)
 Bob Daisley - Bassi (1979–1981, 1983–1985, 1987–1988 (session), 1990–1991 (session) 1994–1995)
 Lee Kerslake - Trommur (1979-1982)
 Tommy Aldridge - Trommur (1981-1983, 1984-1985)
 Jake E. Lee - Gítar (1982-1987)
 Rudy Sarzo - Bassi (1981-1982)
 Randy Castillo - Trommur (1985–1992, 1995–1996, 1998 (á tónleikum) 
 Geezer Butler - Bassi (1988-1989, 1995-1996)
 Joe Holmes - Gítar (1995-2001)
 Robert Trujillo - (1996-2003, 2020-2022 (session) )
 Mike Bordin - Trommur (1996-2010)
 Jason Newsted - Bassi (2003)
Rob "Blasko" Nicholson – Bassi (2003, 2006–2020)
 Gus G. - Gítar (2009-2017)

Tenglar
 Ozzy Osbourne á Allmusic 

Tilvísanir

Flokkur:Enskir söngvarar
Flokkur:Enskir tónlistarmenn